**Kúpna zmluva**

**na dodanie tovaru v rámci zákazky:**

**„Elektronika pre zlepšenie informovanosti verejnosti”**

uzatvorená podľa ustanovení § 409 – 470 a nasl. zákona č. 513/1991 Zb. Obchodný zákonník v znení neskorších predpisov

**Zmluvné strany**

**Kupujúci : Obec Stratená**

Sídlo: : Stratená č. 46, 049 71 Stratená

Zastúpený : Mgr. Erika Oravcová - starostka obce

IČO : 00 328 855

DIČ : 20 20 500 548

Bankové spojenie : Všeobecná úverová banka, a.s., pobočka Rožňava

číslo účtu : 28327582/0200

tel./fax : +421 58798 114

e-mail : erikaoravcovadlj@gmail.com

(ďalej len „kupujúci“)

a

**Predávajúci : DREVONA GROUP s.r.o.**

Sídlo : Výhonská 1, 835 10 Bratislava

Zastúpený : Ing. Jozef Ružanský, Csc.

IČO : 45 895 856

DIČ : 2023142979

Číslo účtu : 2922709103/1100

IBAN : SK8911000000002922709103

SWIFT : TATRSKBX

Obchodný register : Bratislava I., odd:Sro, vložka č. 68785/B

tel. : +421 903 440 664

fax : +421 2 3214 4405

e-mail : interiery@drevona.sk

(ďalej len „predávajúci“)

uzatvárajú túto kúpnu zmluvu (ďalej len „zmluva“):

**Čl. I**

**Predmet kúpnej zmluvy a kvalita tovaru**

* 1. Predmetom tejto kúpnej zmluvy je kúpa tovaru v rámci zákazky pod názvom: „Elektronika pre zlepšenie informovanosti verejnosti”, ktorý je bližšie špecifikovaný v prílohe č. 1 tejto zmluvy vrátane dodávky tovaru (vrátane nakládky tovaru na dopravné prostriedky a vykládky tovaru z dopravných prostriedkov) v rozsahu a množstvách podľa danej prílohy (ďalej len „**predmet kúpy“**), v súlade s podmienkami výzvy jednoduchej zákazky.
	2. Predložená cenová ponuka predávajúceho je premietnutá do prílohy č. 1 tejto zmluvy.
	3. Predávajúci sa zaväzuje dodať predmet tejto zmluvy, uvedený v Čl. I bod 1. tejto zmluvy kupujúcemu, a kupujúci sa zaväzuje predmet zmluvy prevziať a zaplatiť zaň kúpnu cenu podľa Čl. II tejto zmluvy.
	4. Množstvá tovaru uvedené v prílohe č. 1 tejto zmluvy sú konečné a sú záväzné.
	5. Predávajúci ručí za to, že dodaný tovar spĺňa platné podmienky STN, EN a právne predpisy v SR a v EÚ v plnom rozsahu. Predávajúci ručí za predmet zmluvy, t.j. že tento má v dobe preberania kupujúcim požadované vlastnosti, ktoré zodpovedajú technickým normám a parametrom tak, aby nevykazoval chyby, ktoré by mohli negatívne ovplyvniť parametre súvisiace s jeho používaním na požadované účely.
	6. Predávajúci počas celej doby platnosti zmluvy je povinný garantovať pôvod a kvalitu tovaru.
	7. Kupujúci sa zaväzuje predmet kúpy prevziať podľa čl. III tejto zmluvy.

**Čl. II**

**Kúpna cena**

1. Kúpna cena je stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č.375/1999 Z. z., dohodou zmluvných strán.

2. Cena za celý predmet zmluvy je vrátane DPH, dopravy, naloženia a vyloženia tovaru, cla, správnych a iných poplatkov.

3. Kúpna cena za dodanie predmetu zmluvy podľa Čl. I bod 1 zmluvy je nasledovná:

 3.1 cena bez DPH 3.151,50 EUR

3.2 DPH 630,30 EUR

 3.3 cena spolu s DPH 3781,80 EUR

4. Bližšia špecifikácia ceny je uvedená v **Prílohe č. 1 k tejto zmluve***,* ktorá je neoddeliteľnou súčasťou tejto zmluvy.

5. Jednotkové ceny sú dohodnuté vo výške uvedenej v prílohe č. 1 tejto zmluvy vrátane daňových poplatkov a ďalších nákladov spojených so zabezpečením plnenia predmetu tejto zmluvy. Jednotkové ceny sú považované za maximálne jednotkové ceny, ktoré predávajúci nesmie prekročiť. Jednotkové cenové hranice sú pevné a nemenné a platia počas celej platnosti tejto zmluvy.

6. Zmena jednotkovej ceny podľa prílohy č. 1 tejto zmluvy je prípustná len výhradne pri zmene výšky zákonnej sadzby DPH.

**Čl. III**

**Čas plnenia a miesto dodania**

1. Predávajúci sa zaväzuje splniť predmet zmluvy podľa Čl. I tejto zmluvy maximálne do 31.03.2015.

2. Zmluvný termín: do 31.03.2015 je termín najneskoršie prípustný a neprekročiteľný a jeho splnenie je nutné dokladovať dodacím listom.

3. Kupujúci môže odmietnuť prevzatie jednotlivých dodávok tovaru, ak preberaný tovar nespĺňa požadované kvalitatívne parametre. Dopravné náklady v takomto prípade znáša predávajúci.

4. Predmet zmluvy protokolaŕne prevezme zodpovedný pracovník kupujúceho.

5. Miesto dodania:

 Turisticko informačné centrum, Dobšinská Ľadová Jaskyňa 5, 049 71 Stratená

**Čl. IV**

**Platobné a fakturačné podmienky**

1. Predávajúcemu vzniká nárok na zaplatenie kúpnej ceny podľa Čl. II tejto zmluvy na základe riadneho plnenia predmetu zmluvy podľa Čl. I tejto zmluvy.
2. Predávajúci nemá nárok na uhradenie preddavku.
3. Kupujúci uhradí dohodnutú kúpnu cenu predávajúcemu po prevzatí predmetu zmluvy na základe faktúry vystavenej predávajúcim. Prílohou faktúry bude dodací list podpísaný zodpovednými osobami oboch zmluvných strán.
4. Fakturácia bude vykonaná po dodaní a prevzatí predmetu zmluvy podľa Čl. VII tejto zmluvy.
5. Platby budú realizované formou bezhotovostného platobného styku prostredníctvom finančného úradu kupujúceho po dodaní tovaru na faktúru.
6. Faktúra za dodanie predmetu zákazky bude uhradená za preukázateľne dodaný tovar na základe predloženej faktúry do 30 dní odo dňa jej doručenia kupujúcemu.
7. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je kupujúci povinný vyznačiť na faktúre. Od okamihu doručenia faktúry, ktorá spĺňa náležitosti daňového dokladu, začína plynúť nová 30-dňová lehota splatnosti.

**Čl. V**

**Zabezpečenie záväzkov**

1. Neuhradením faktúry v stanovenej lehote podľa Čl. IV vzniká kupujúcemu povinnosť zaplatiť úrok z omeškania vo výške 0,03% z neuhradenej sumy z hodnoty zmluvne dohodnutého objemu dodaného tovaru za každý aj začatý deň omeškania.
2. V prípade nesplnenia zmluvne dohodnutého termínu dodania čo i len časti predmetu tejto zmluvy, si kupujúci uplatní u predávajúceho zmluvnú pokutu vo výške 0,03 % z hodnoty nedodaného objednaného predmetu tejto zmluvyza každý aj začatý deň omeškania, až do dňa riadneho dodania predmetu tejto zmluvy.
3. Ustanovenia bodu 2 tohto článku zmluvy sa neuplatnia v prípade zásahu vyššej moci na strane kupujúceho alebo predávajúceho. V prípade zásahu vyššej moci je dotknutá zmluvná strana povinná túto skutočnosť ihneď oznámiť druhej zmluvnej strane a preukázať jej trvanie.
4. Ak predávajúci neodstráni vady a poruchy, ktoré sa vyskytli na predmete zmluvy v záručnej dobe podľa podmienok uvedených v príslušných ustanoveniach článku VIII. tejto zmluvy, bude kupujúci požadovať od predávajúceho zmluvnú pokutu vo výške 0,03 % z ceny vadného plnenia predmetu zmluvy za každý aj začatý deň omeškania, až do dňa riadneho dodania predmetu tejto zmluvy.
5. Zaplatením zmluvných pokút nie sú dotknuté nároky zmluvných strán na náhradu škody podľa ustanovení § 373 a nasl. Obchodného zákonníka v znení neskorších predpisov.

**Čl. VI**

**Práva a povinnosti zmluvných strán**

1 Predávajúci je povinný:

1.1 odovzdať predmet zmluvy v plnom rozsahu v dohodnutom termíne, v dohodnutom mieste a v bezchybnom stave,

1.2 pri odovzdávaní predmetu zmluvy protokolárne ho odovzdať zodpovednému pracovníkovi kupujúceho v mieste dodania predmetu zmluvy.

2. Kupujúci je povinný na výzvu predávajúceho prevziať predmet zmluvy v dohodnutom termíne v dohodnutom mieste kupujúceho.

3. Predávajúci sa zaväzuje, že bude riadne dodávať predmet zmluvy, ktorý je v súlade s podmienkami STN, EN a právnymi predpismi v SR a EÚ v plnom rozsahu.

**Čl. VII**

**Prevod práv**

1. Okamihom dodania predmetu zmluvy podľa čl. I tejto zmluvy je podpísanie a datovanie dodacieho listu oboma zmluvnými stranami a protokolárne prevzatie predmetu zmluvy kupujúcim.

2. Okamihom dodania prechádza z predávajúceho na kupujúceho vlastnícke právo k predmetu zmluvy a nebezpečenstvo škody na predmete zmluvy.

**Čl. VIII**

**Zodpovednosť za vady**

1. Predávajúci zodpovedá za to, že predmet zmluvy podľa Čl. I tejto zmluvy má v čase prevzatia kupujúcim zmluvne dohodnuté vlastnosti a že nemá vady, ktoré by znižovali jeho hodnotu alebo schopnosť jeho využitia.

2. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu zmluvy v rozpore s návodom na obsluhu dodaným výrobcom, resp. nevhodnými prevádzkovými podmienkami, ktoré nezapríčinil predávajúci.

3. Ak predávajúci poruší ustanovenia tejto zmluvy, kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka.

4. Záručná doba na predmet zmluvy/dodávky je 24 mesiacov.

 Záručná doba na predmet zmluvy začína plynúť odo dňa podľa Čl. VII tejto zmluvy.

5. Záručná oprava bude uskutočnená po nahlásení vady predmetu zmluvy.

6. Predávajúci opraví vadný predmet zmluvy najneskôr do 30 dní od jeho prevzatia.

7. Predávajúci na vlastné náklady odstráni vady zistené v záručnej dobe.

8. V prípade oprávnenej reklamácie sa záručná doba predlžuje o dobu, po ktorú bola odstraňovaná vada.

9. Kupujúci má právo zabezpečiť odstránenie vád na predmete zmluvy podľa Čl. 1 tejto zmluvy, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád, vady neodstránil do 30 dní.

10. Ak sa ukáže, že vada predmetu plnenia je neodstrániteľná, zaväzuje sa predávajúci dodať náhradný predmet plnenia zodpovedajúcej kvality, na základe zápisu vyhotoveného a podpísaného zmluvnými stranami.

**Čl. IX**

**Zánik zmluvy a jej vypovedanie**

1. Pri podstatnom porušení povinností vyplývajúcich z tejto zmluvy môže oprávnená strana okamžite písomne odstúpiť od tejto zmluvy a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli za podstatné porušenie zmluvných povinností považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a rozhodnutia orgánu štátnej správy SR.

2. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia niektorou zo zmluvných strán, sú dôvodom pre okamžité odstúpenie od zmluvy.

3. Odstúpením od zmluvy zostávajú zachované ustanovenia upravujúce zmluvnú pokutu.

4. Túto zmluvu je možné predčasne zrušiť:

- dohodou zmluvných strán ku dňu uvedenému v tejto dohode,

- písomnou výpoveďou ktorejkoľvek zo zmluvných strán bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane.

5. Kupujúci je oprávnený od tejto zmluvy okamžite odstúpiť aj v prípade, ak je predávajúci v omeškaní s dodaním predmetu zmluvy dlhšie ako 30 dní.

**Čl. X**

**Záverečné ustanovenia**

1. Vzťahy neupravené touto zmluvou sa upravujú ustanoveniami Obchodného zákonníka a súvisiacimi právnymi predpismi.

2. Akékoľvek zmeny tejto zmluvy alebo jej dodatky musia mať písomnú formu a musia byť podpísané oboma zmluvnými stranami.

3. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.

4. Predávajúci sa zaväzuje informovať kupujúceho o každej zmene týkajúcej sa predmetu zmluvy vrátane určenia ceny a dodacích podmienok.

5. Zmluvné strany sa zaväzujú, že všetky spory vyplývajúce z tejto zmluvy sa budú riešiť rokovaním o možnej dohode. Vzťahy neupravené touto zmluvou sa spravujú ustanoveniami Obchodného zákonníka v znení neskorších predpisov a súvisiacimi všeobecne záväznými právnymi predpismi platnými na území Slovenskej republiky.

6. Táto zmluva je vyhotovená v štyroch vyhotoveniach, z ktorých každý má platnosť originálu. Každá zmluvná strana obdrží po dve vyhotovenia.

7. Zmluvné strany výslovne súhlasia so zverejnením tejto zmluvy v jej plnom rozsahu vrátane dodatkov na webovom sídle kupujúceho.

8. Táto zmluva sa uzatvára na dobu určitú, a to do splnenia podmienok oboch zmluvných strán z nej vyplývajúcich . Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle kupujúceho v zmysle § 47a zákona č. 40/1964 Zb. Občianskeho zákonníka v znení neskorších predpisov. O tejto skutočnosti je kupujúci povinný bezodkladne písomne informovať predávajúceho.

9. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.

10. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.

11. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

12. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, pokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

13. Zmluvné strany vyhlasujú, že túto zmluvu uzavreli na základe slobodnej vôle, táto zmluva nebola uzavretá v tiesni za nápadne nevýhodných podmienok, túto zmluvu si riadne prečítali, jej obsahu porozumeli a na znak súhlasu ju podpisujú.

14. Neoddeliteľnou súčasťou tejto zmluvy je:

 **Príloha č. 1 – Špecifikácia ceny**

V Stratenej dňa......................... V Bratislave dňa...................

Za kupujúceho: Za predávajúceho:

................................................. .................................................

Obec Stratená DREVONA GROUP s.r.o.

Zast. Mgr. Erika Oravcová, starostka Ing. Jozrf Ružanský, Csc., konateľ

Príloha č. 1

**Jednoduchá zákazka na dodanie tovaru**

**Zákazka na dodanie tovaru**

**„Elektronika pre zlepšenie informovanosti verejnosti“**

**Skladba ceny za celý predmet zákazky:**

|  |  |  |  |  |  |
| --- | --- | --- | --- | --- | --- |
| p.č. | **Predmet zákazky** | **Množstvo**  | **Cena celkom spolu bez DPH v EUR** | **Sadzba v Eur pri 20 % DPH**  | **Cena celkom spolu s DPH v EUR** |
| 1. | Televízor | 1 ks | 687,50 | 137,50 | 825,00 |
| 2. | Notebook | 1 ks | 619,00 | 123,80 | 742,80 |
| 3. | Kamera | 1 ks | 304,50 | 60,90 | 365,40 |
| 4. | Statická kamera | 1 ks | 151,00 | 30,20 | 181,20 |
| 5. | Projektor | 1 ks | 324,00 | 64,80 | 388,80 |
| 6. | Plátno | 1 ks | 243,00 | 48,60 | 291,60 |
| 7. | Multifunkčná tlačiareň | 1 ks | 666,00 | 133,20 | 799,20 |
| 8. | Hudobná zostava | 1 ks | 156,50 | 31,30 | 187,80 |
| 9. | **SPOLU** | 3.151,50 | 630,30 | 3.781,80 |

V cene sú zahrnuté všetky náklady súvisiace s dodaním celého predmetu zákazky.

Predmetom plnenia tejto zákazky je dodávka nasledovnej elektroniky:

**1. Televízor**

*Obrazové minimálne funkcie:*200Hz Clear Motion Rate
Wide Color Enhancer (Plus)
Filmový režim

*Zvukové minimálne funkcie:*Zvukový výkon (RMS): 20 W (2 × 10W repro)
3D zvuk
DTS Studio sound, DTS Premium Audio 5.1

*Ďalšie minimálne funkcie:*
ConnectShare (USB 2.0) Movie
Vstavané WiFi (WiFi Direct)
Časový posun
Anynet + (HDMI-CEC)
Titulky
Herný režim
Funkcia obrazu na obraz
Rozšírený režim Futbal
BD Wise Plus
Kompatibilné príslušenstvo Bluetooth/USB

*Funkcia Smart Interaction resp. ekvivalent:*Bez kamery
Rozpoznávanie tvárí
Ovládanie pohybom
Ovládanie hlasom
Hlasová interakcia
(Možné ovládanie pohybom pri dokúpení kamery)

*Funkcia Smart TV 2.0 resp. ekvivalent:*
Služba Smart Hub resp. ekvivalent
Multimedia
Apps
Fitness
Multi-Screen (Dual/Quad Screen) Štyri obrazovky
Skype
Webový prehliadač

*Minimálne parametre a špecifikácia:*

Uhlopriečka

125 cm (49”)

Technológia LED

Rozlíšenie min.: Ultra HD 4K (3840x2160)

Min. frekvencia spracovania obrazu: 200 Hz

**2. Notebook**

##### *Minimálne parametre a špecifikácia:*

Jazyk klávesnice SK alebo CZ

Minimálnavýdrž batérie: 5 h

Min. Pamäť grafickej karty: 2 048 MB

Čip grafickej karty: AMD Radeon R7 M265

Počet stream procesorov: cca 384×

##### *Minimálna výbava:*

WiFi, [Bluetooth](http://www.alza.sk/article/12370.htm), Čítačka pamäťových kariet, Operačný systém, Optická mechanika, Touchpad, Numerická klávesnica

[Webkamera](http://www.alza.sk/article/12368.htm): min. 720 px

##### Procesor

Typ pamäte: min. Intel Core i3

Modelové označenie procesoru:  Intel Core i3 4000M

Frekvencia procesoru: min.  2,4 GHz (2 400 MHz)

Počet jadier procesoru: 2×

Cache procesoru: min. 3 MB

TDP procesoru: 37 W

Min. funkcie procesoru: HyperThreading, Podpora Virtualizácie

Farba čierna

Operačný systém: Windows 8.1

##### Rozhranie:Grafické výstupy -HDMI, VGA

##### [Bluetooth v4.0](http://www.alza.cz/verze-bluetooth-art12445.htm)

WiFi 802.11n, WiFi 802.11g, WiFi 802.11b

USB 2.0- min. 1×

USB 3.0- min. 2×

Ďalšie min. rozhrania: RJ-45 (LAN), Combo Audio Jack

Mechanika: DVD±RW

##### Displej:

[Uhlopriečka displeja](http://www.alza.sk/slovnik/uhlopricka-displeje-art12369.htm): 15,6”

Rozlíšenie: min. HD Ready (1366×768)

Typ displeja: lesklý

Pomer strán: 16:9

##### Rozmery:

Šírka: cca 377 mm

Hĺbka: cca250 mm

Výška: cca  34 mm

##### Pevný disk:

Typ úložiska: Hybridný

Kapacita: min. 1 008 GB

Rýchlosť otáčok HDD, min.: 5 400 ot/min

HDD Kapacita, min.: 1 000 GB (1 000 000 MB)

SSD Kapacita min.: 8 GB (8 000 MB)

##### Operačná pamäť:

Kapacita pamäte: min. 8 GB

Typ pamäte: DDR3

**3. Kamera**

Typ: Outdoor,

Ukladanie dát: Pamäťové karty (najčastejšie SDHC, xD)

Funkcie: Odolný materiál, Vodovzdorný, Optická stabilizácia obrazu, Detekcia tvárí, Dotykové ovládanie, Batériové napájanie, Akumulátorové napájanie, GPS

Optický zoom, 40 × Min. ohnisková vzdialenosť (prepočet na 35mm), 40,5 mm Max. ohnisková vzdialenosť (prepočet na 35mm),  1 620 mm

Rozlíšnie snímača: cca 2,5 Mpx

##### Video

Maximálne rozlíšenie videa: FullHD (min. 1920x1080) Mpx

Ozvučenie videa: Stereo

Uhlopriečka displeja: 3,15”

##### Výstupy: Dátové rozhrania:  USB 2.0, Wi-Fi

Audio/Video: HDMI, A/V (TV Výstup)

##### Pamäť

Typ pamäťovej karty:  [SD](http://www.alza.sk/slovnik/sd-karta-art4932.htm), [SDHC](http://www.alza.sk/slovnik/sdhc-karta-art4933.htm), [SDXC](http://www.alza.sk/slovnik/sdxc-karta-art4934.htm)

Vnútorná pamäť: min.  8 192 MB (8 GB)

##### Snímač

Typ snímača: CMOS

Pomer strán: 16:9

##### Batéria

Typ napájania: Akumulátor

Výdrž batérie: min. 4,5 h

Kapacita batérie: cca 2 850 mAh

##### Formáty

Podporované min. formáty: JPEG , MPEG4 , H.264 , AVCHD

##### Rozmery

Šírka: cca 60 mm

Výška: cca 59,5 mm

Hĺbka: cca122 mm

**4. Statická kamera**

*Minimálne špecifikácie:*

FB 1/3" DayNight kamera s mechanickým IR filtrom (ideálna pre IR prisvietenie ), vysoké rozlíšenie 530-farba, 550-ČB TV riadkov, citlivosť 0,05lux/F=1,2, programovateľné funkcie cez OSD menu, detekcia pohybu s externým alarmovým výstupom, 4 maskované oblasti, zrkadlové zobrazenie, DD, DC 12V +- 15%, ExVision

**5. Projektor**

##### *Minimálne parametre a špecifikácia:*

Určenie: data projektor

Technológia: DLP

Rozlíšenie: min.1280×800

Maximálne rozlíšenie: cca1600x1200 px

Svietivosť: cca 3 000 lm

Kontrast cca: 13 000:1

Rozhranie, min.: D-SUB, HDMI, S-Video, Kompozitný, Audio jack výstup, Audio jack vstup

##### Projekčná plocha

Minimálna uhlopriečka: cca 106,68 cm (42 ")

Maximálna uhlopriečka : cca762 cm (300 ")

##### Min. Výbava a funkcie

3D Ready, diaľkové ovládanie, reproduktory, ECO režim

Výkon lampy: cca 190 W

Maximálna spotreba: cca 270 W

Hlučnosť: min. 33 dB

Životnosť lampy: cca 4 500 h (187,5 d)

Životnosť lampy v ECO: cca  6 500 h (270,83 d)

##### Približné rozmery:

Šírka: cca 283 mm

Výška: cca 95 mm

Hĺbka: cca 222 mm

**6. Plátno**

*Minimálne parametre a špecifikácie:*Typ plátna: Roletové
Uhlopriečka: cca 100 "(254 cm)
Plocha: cca 124,5 x 221,5 cm
Pomer strán: 16: 9
Pozorovací uhol:160 °
Materiál: MaxWhite 1.1 Gain (resp. ekvivalent)
Ďalšie min. vlastnosti:
Odolná kovová konštrukcia pre inštaláciu na steny a stropy
Čierne okraje premietacie plochy
Univerzálne diaľkové ovládanie v balení
Interné 12 V spúšť. synchronizuje spúšťanie/vytiahnutí s napájacím cyklom projetoru
Interný IR prijímač odstraňuje potrebu inštalácie ovládanie na stene
Inštalačná sada obsahuje skrutky a ďalšie inštalačný materiál
Zasielaný plne zložené. Ľahká konštrukcia s tzv. plug & play dizajnom a 3 vidlicovým napájacím konektorom
Nastaviteľný limit pre reguláciu spúšťanie/vytiahnutí
Farba konštrukcie: biela

**7. Multifunkčná tlačiareň**

*Minimálne parametre a špecifikácie:*
Tlačiareň laserová, čiernobiela, skener, kopírka, fax, min. rozlíšenie tlače: 1200 x 1200 DPI, min. rýchlosť tlače: až 33 strán A4 za minútu, čas do prvej stránky cca: <6,5 sekúnd, maximálne vyťaženie tlačiarne: cca 50 000 strán A4 mesačne,

Kopírovanie:
čas do prvej kópie (čiernobielo): Menej ako 10 sekúnd
Viacnásobné kopírovanie cca: 1 ~ 99
Miera zväčšenia cca: 25 ~ 400% pre sklo
Rýchlosť (čiernobielo): cca 33 kópií/min. formátu A4 čiernobielo
Skenovanie:
Rýchlosť skenovania: cca 20 snímok za minútu
Kompatibilita: Twain/WIA
Metóda: Farebný plochý skener CIS
Rozlíšenie (optické): min. 1200 x 1200 DPI
Rozlíšenie (rozšírené): min. 4800 x 4800 DPI
Fax:
Kompatibilita: ITU-T G3, ECM
Rýchlosť modemu: 33,6 Kbps
Pamäť: min. 6 MB
Rozlíšenie pri faxovaní: Štandardné: min. 203 x 98 DPI, jemné (fotografie): min.203 x 196 DPI, veľmi jemné: min. 300 x 300 DPI
Funkcie faxu: vytáčanie bez slúchadla, opakovanie voľby, opätovné vytočenie posledného volaného čísla, automatické zmenšenie, odoslanie viacero príjemcom, odloženie odoslanie, preposlanie, rozoslanie na cca 209 miest.
Procesor: min. 600 MHz
Pamäť: min. 256 MB

Displej: min.štvorriadkový
Porty/rozhranie:
min. USB 2.0
Ethernet 10/100 Base TX
Min. podporované formáty médiami:
A4, A5, Letter, Legal, Executive, Folio, Oficio, ISO B5, JIS B5, obálka (Monarch, COM10, DL, C5)
Min. podporovaná média:
obyčajný papier, tenký papier, hrubý papier, silnejší papier, pohľadnice, priehľadné fólie, predtlačený papier, recyklovaný papier, archivačný papier, kancelársky papier, štítky, obálky, hrubé obálky, bavlnený papier, farebný papier
Požadovaná gramáž:
cca 60 - 220 g/m2
Vstupný zásobník:
na min. 250 listov
Výstupný zásobník:
na min. 150 listov lícom dolu
Spotreba:
Pri tlači: cca 700 W
Pohotovostný režim: cca 10 W
Úsporný režim: cca 1,1 W
Min. podporované operačné systémy:
Microsoft Windows 2000/XP/Vista/7/8, Windows Server 2003/2008, Linux, Apple Mac OS X 10.5 a novšie
Obojstranná tlač: Automatický
Úroveň hlučnosti: menej ako 57 dBA (tlač), menej ako 26 dBA (pohotovostný režim)
Rozmery:  cca 414,6 x 420,6 x 449,1 mm

**8. Hudobná zostava**

*Minimálne požiadavky:*

CD prehrávač, optická mechanika spredu, Rádio - digitálny príjem, FM, min.počet predvolieb pre FM pásmo: 30, Podporované formáty: CD-RW, CD-R, podpora prehrávaných formátov z optických diskov: CD - MP3, vyhotovenie reproduktorov - min. 2, trojpásmové (hĺbky, výšky, stredy), RMS výkon satelitov: min. 60 Watt na kanál, Celkový min. výkon (RMS): 120 W, Minimálne funkcie: časovač vypnutia, bluetooth, čítačka pamäťových kariet, USB konektor na pripojenie MP3 prehrávača alebo USB kľúča, komponentný RGB výstup, slúchadlový výstup: stereo min. 3,5 mm jack, konektor pre iPod základňu vrátane dokovacej stanice